Diari Oficial de la Generalitat Valenciana


Sumari del DOGV 9680, del 11-09-2023 (2023/9236)

Extracte de la Resolució de 4 de setembre de 2023, de la rectora de la Universitat d'Alacant, per la qual es convoquen els premis a la innovació i les bones pràctiques en els serveis socials de la Càtedra Sistema Públic Valencià de Serveis Socials.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9680

Data del DOGV
:   11-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9236


Data del document
:   04-09-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * distinció honorífica

Extracte de la Resolució de 4 de setembre de 2023, de la rectora de la Universitat d'Alacant, per la qual es convoquen els premis a la innovació i les bones pràctiques en els serveis socials de la Càtedra Sistema Públic Valencià de Serveis Socials. [2023/9236]  
BDNS (identif.): 715664.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/715664  
  
Primer. Beneficiaris  
Podran obtenir la condició de beneficiàries i sol·licitar aquest premi les entitats participants que reunisquen els següents requisits:  
· Ser una administració pública d'àmbit local, sola o agrupada, l'àmbit d'actuació de la qual siga la província d'Alacant o una entitat d'iniciativa social del Sistema Públic Valencià de Serveis Socials, quan la innovació o bona pràctica tinga com a àmbit d'actuació la província d'Alacant.  
· Haver desenvolupat o que es troben en procés d'implementació actuacions i iniciatives innovadores que representen models de bones pràctiques, en el marc del Sistema Públic Valencià de Serveis Socials.  
  
· La innovació o bona pràctica presentada ha de ser original i no ha d'haver-se publicat anteriorment.  
· Cada entitat podrà presentar com a màxima una única sol·licitud de participació.  
· No haver obtingut altres premis o ajudes per la mateixa innovació o bona pràctica.  
  
Segon. Objecte  
La present convocatòria té per objecte impulsar activitats d'estudi, de foment del coneixement i de difusió de temàtiques relacionades amb el Sistema Públic Valencià de Serveis Socials. Des de la Càtedra es pretén afavorir activitats que contribuïsquen a la generació de coneixement, a la innovació i a la millora del Sistema Públic Valencià de Serveis Socials, i especialment en aspectes relacionats amb la promoció de la universalitat del Sistema Públic Valencià de Serveis Socials i la millora de la seua qualitat.  
Amb la finalitat de complir amb els seus objectius, la Càtedra desenvoluparà, entre les seues activitats de divulgació i transferència de coneixement, accions d'organització i convocatòria de concursos i premis relacionats amb l'objecte de la Càtedra.  
  
Tercer. Bases reguladores  
Les bases reguladores i convocatòria estan publicades de manera conjunta en el Butlletí Oficial de la Universitat d'Alacant de dia 6 de setembre de 2023, en la següent URL:  
https://www.boua.ua.es/Acuerdos/DescargarAcuerdo/41129  
  
Quart. Quantia  
La dotació de les ajudes destinada a aquesta convocatòria és d'un màxim de 2.000 euros.  
Es concedirà un número màxim de dos premis amb dotació econòmica i dos premis amb esment especial. La dotació econòmica de cada premi queda distribuïda de la següent forma:  
Modalitat A. Administracions locals  
1. Primer premi amb una dotació econòmica de 1.000 €.  
2. Segon premi, consistent en una menció especial, sense dotació econòmica.  
Modalitat B. Entitats de la iniciativa social  
1. Primer premi amb una dotació econòmica de 1.000 €.  
2. Segon premi, consistent en una menció especial, sense dotació econòmica.  
  
  
Cinqué. Termini de presentació de sol·licituds  
El termini de sol·licituds s'inicia l'endemà de la seua publicació en el DOGV i finalitza el dia el 29 de setembre de 2023 a les 23.59 h.  
La convocatòria es publicarà en BOUA amb caràcter informatiu.  
  
Sisé. Altres dades  
Criteris d'adjudicació:  
Seran susceptibles de ser premiades les actuacions i iniciatives innovadores desenvolupades per les administracions públiques d'àmbit local o per entitats d'iniciativa social del Sistema Públic Valencià de Serveis Socials en l'àmbit de la província d'Alacant, que representen models d'innovació i bones pràctiques, en el marc de la prevenció de l'exclusió social, la protecció a les persones i les seues famílies, l'autonomia personal i la promoció de la inclusió.  
Se seleccionaran els treballs el contingut dels quals complisca, almenys, un dels següents criteris:  
· Disseny i implementació d'un pla, programa, projecte, actuacions, iniciatives o serveis innovadors en el Sistema Públic de Serveis Socials: Programes de nova creació, o millores identificables sobre un preexistent.  
· Optimització de l'organització i millora de processos.  
· Creació i posada en marxa de xarxes i projectes de treball col·laboratius amb participació d'actors diversos.  
· Creació d'aplicacions informàtiques o sistemes d'informació que agiliten els processos de gestió i generen instruments d'intervenció social.  
· Aplicació d'investigacions vinculades a l'àmbit dels serveis socials, que tinguen per objecte la millora del funcionament dels processos d'atenció, intervenció, coordinació i gestió, la millora de la inclusió social i l'autonomia personal, orientades cap a la transformació social.  
  
L'assignació dels premis es realitzarà, fixant que el màxim de puntuació total en 50 punts, la distribució dels quals es detalla en els següents criteris d'adjudicació:  
1. Afinitat del projecte o treball en els objectius del SPVSS i impacte en l'impuls de bones pràctiques i innovació en el Sistema Públic Valencià de Serveis Socials: fins a 10 punts.  
2. Qualitat del treball quant a coherència, estructura, claredat expositiva i capacitat argumentativa: fins a 10 punts.  
· Rigor i caràcter cientificotècnic en el disseny, diagnòstic, execució i avaluació; utilització de sistemes de qualitat; ús adequat d'indicadors de gestió i resultat; sistemes d'informació: fins a 5 punts.  
  
· Interés, coherència i adequació de l'objecte, grau de vinculació del treball amb les prioritats de coneixement i millora en l'àmbit dels serveis socials, així com la seua adequació i afinitat a fi de la convocatòria: fins a 3 punts.  
· Ús de perspectives socials (perspectiva de gènere i igualtat, perspectiva d'infància, accessibilitat universal, inclusió social, prevenció i autonomia personal): fins a 2 punts.  
3. Novetat i innovació de les aportacions realitzades: fins a 5 punts.  
  
· Nombre de beneficiaris i/o objecte d'intervenció (zones vulnerables, intervenció comunitària, intervenció integral, etc.): Fins a 2 punts.  
  
· Investigacions sobre problemàtiques socials emergents en l'àmbit dels serveis socials: fins a 3 punts.  
4. Innovació en matèria de serveis socials: fins a 5 punts.  
· Innovació investigadora en la introducció d'objectius, metodologies, tècniques o instruments d'investigació innovadors en l'àmbit dels serveis socials: fins a 3 punts.  
· Ús de noves tecnologies i innovacions tecnològiques: fins a 2 punts.  
5. Projecte o treball relacionat amb les persones usuàries: fins a un màxim de 10 punts.  
· Protecció i implementació dels drets de les persones usuàries: fins a 5 punts.  
· Promoció de la participació ciutadana i/o coproducció: fins a 5 punts.  
6. Resultats obtinguts: fins a 10 punts.  
· Resultats avaluats i/o avaluables: fins a 3 punts.  
· Eficiència respecte a la relació entre recursos i resultats: fins a 2 punts.  
· Viabilitat i potencial d'aplicabilitat, facilitat de trasllat i implementació metodològiques en altres àmbits similars: fins a 3 punts.  
  
· Potencialitat de generalització de resultats i capacitat de poder ser replicat, estés i generalitzat a professionals, equips, entitats, administracions, àmbits de serveis socials, etc.: fins a 2 punts.  
  
  
Alacant, 4 de setembre de 2023.- El director de Relacions i Projectes Institucionals (p. d. R 04.01.2021): Juan Llopis Taverner.